NaiveNeuron/SloPal huggingface dataset:
Krištúfková, Petra, poslankyňa NR SR (2023-02-07):
Ďakujem za slovo. Ja by som sa ešte raz chcela, strašne veľakrát tu odznelo slovo ukradnutý. Ja by som vás chcela veľmi pekne poprosiť, aby ste si tie návrhy pozreli, aby ste si naozaj pozreli pozmeňujúci návrh SME RODINA, aby ste si naozaj pozreli návrh, ktorý pán Erik Tomáš podal na túto schôdzu za stranu HLAS. Ja som tu už povedala aj v rozprave, aj vo faktickej, že Erikov návrh, teda strany HLAS nepomôže, pretože je neprepracovaný, pretože je v treťom finančnom pásme, pretože rodičia by si museli doplácať na tie suroviny, pretože ho naozaj podal populistický. Ďalšia vec, ktorú som už hovorila, ale zase ju zopakujem, my prichádzame s týmto návrhom teraz, pretože celý rok jedálne čakali na to, aby ministerstvo školstva vydalo nové finančné pásma. Tieto žiadosti z tých jedální tam chodili neustavične, nevyhoveli im. Až pri výmene ministra bola vydaná nová tabuľka finančných pásiem, ktorá má účinnosť od 1. 1. Takže my môžme reagovať teraz, môžme celý pozmeňujúci návrh nastaviť na tieto finančné pásma, ktoré sa následne v týchto dňoch schvaľujú na zastupiteľstvách a obedy stúpnu niekedy od februára, od marca. To znamená, že bola by som rada, keby sa neopakovalo len slovo ukradnutý, ale naozaj sa hĺbkovo pozrelo do toho, aby to komentovali ľudia, ktorí komunikovali s jedálňami, ktorí sú si vedomí toho, že tie obedy stúpnu, a tie šeky prídu domov tým ľuďom teraz vo februári a v marci.
Glváč, Martin, podpredseda NR SR (2018-02-13):
Ďakujem. S reakciou pán poslanec Blanár.
Kollár, Boris, predseda NR SR (2021-11-12):
S ďalšou faktickou poznámkou vystúpi pán poslanec Taraba.
B. Bugár, podpredseda NR SR: (2004-12-15):
D. Bollová, poslankyňa: Ďakujem pekne. Pán Šimko, tento návrh nie je o ideológii, ešte raz zdôrazňujem, a už tobôž nie o tom, že by sme my chceli presadzovať nejakú ideológiu v tejto spoločnosti. Musím sa vás spýtať, prepáčte, čo vy nám chcete hovoriť o chamtivosti, nenávisti, vyvražďovaní? Spomeňte si len na šíriteľov kresťanstva a nehovorte tu stále o gulagoch, prosím vás. Nik tu neobhajuje minulý režim, len chceme, a to je zámer predloženého návrhu, aby sa nepokračovalo v krivdách, nehumánnosti a nespravodlivosti. Nič viac. Ďakujem.
P. Hrušovský, predseda NR SR: (2003-12-04):
(Hlasovanie.) 136 prítomných, 129 za návrh, 1 proti, 6 sa zdržalo. Konštatujem, že Národná rada Slovenskej republiky návrh zákona o odpadoch a o zmene a doplnení niektorých zákonov schválila. Teraz poprosím pána poslanca Kötelesa, aby z poverenia gestorského výboru predniesol návrhy hlasovania k vládnemu návrhu zákona o poplatkoch za uloženie odpadov , ktorý prerokúvame ako tlač 391. Najskôr, pán spoločný spravodajca, budeme hlasovať o návrhoch, ktoré sú uvedené v spoločnej správe výborov. Nech sa páči, uvádzajte jednotlivé hlasovania.
K. Sárközy, poslankyňa: (2008-02-06):
Prvá otázka. Z médií mám informácie, že v tomto zákone v druhom čítaní vo výboroch poslaneckými zmenami bude vyriešená pracovná zdravotná služba. Či to tak je? V tejto súvislosti len chcem pripomenúť, že poslaneckým návrhom, poslaneckou zmenou presne 5. 12. túto situáciu sme chceli vyriešiť. Bol to návrh opozičných poslancov, pod ktorý som sa podpísala aj ja. Počúvajúc pani štátnu tajomníčku v médiách, to, čo chcete, alebo je možné vyriešiť nepriamou novelou v tomto zákone o pracovnej zdravotnej službe bude asi takého rozsahu, ako sme to my navrhovali. To bolo 5. decembra, vtedy to nebolo odsúhlasené. Mám tu výpis. To len na margo toho, čo som tu povedala pred chvíľou. Ja sa nebudem vyjadrovať k tomu, čo tu odznelo, čo tu povedal pán poslanec Madej. Médiá majú otvorený prístup na rokovania výboru, sú tam prítomní. Oni si to sami usúdia a posúdia. A už len jedna vetička k tomu, čo tu bolo povedané. Pán poslanec sa potom poopravil, povedal, že dokonca aj poslanecké prieskumy nám odsúhlasia vo výbore, takže za to ďakujeme pekne. A tá moja druhá otázka. Pani štátna tajomníčka, v televíznej diskusii na divácku otázku, otázka bola, či aj učitelia budú musieť absolvovať pracovnú, teda preventívnu prehliadku v rámci pracovnej zdravotnej služby? Jej odpoveď bola. Len v tom prípade, ja som si to doslovne napísala, ak títo učitelia robia pokusy s karcinogénnymi látkami. Karcinogénne látky, to sú rakovinotvorné. Ja by som chcela vedieť, ktorí učitelia robia pokusy s karcinogénnymi látkami. Robia síce pokusy na lekárskych fakultách, ale to nie sú učitelia, ale lekári. Ďakujem pekne.
Gyimesi, György, poslanec NR SR (2021-12-02):
Pán poslanec Dostál, nemá déja vu. Skutočne to doobedu počul. Áno, dával som tento pozmeňovák, ktorý ako neskôr vysvitlo z OLAP-u, čiže z Odboru legislatívy a aproximácie práva, sa ukázal ako nie celkom správny. Takže sme s pani poslankyňou Šofranko stiahli podpisy z tohto pozmeňujúceho návrhu, ktorý sa stal nespôsobilým na hlasovanie, a preto som musel tento pozmeňujúci a doplňujúci návrh pozmeniť, upraviť do tej podoby, ktorá vyhovuje, ktorú som teraz predniesol. Takže toto je na vysvetlenie k vášmu, k vašej otázke. A čo sa týka pána Kotlebu, viete, pán Kotleba, vy ste celý život bojovali proti akémukoľvek zriadeniu, ktoré by ste neriadili vy. Či to bolo demokratické, alebo hocijaké iné, takže sa nerozumiete do žiadneho iného boja. A bol by som zvedavý, ako by ste sa tvárili, keby ste boli majiteľom nejakej prasačej farmy, hoci jednej ste, volá Kotlebovci – ľudová strana. A keby tam prišiel, keby tam došiel skutočne ten africký mor ošípaných a by ste museli vaše celoživotné úspory, ktoré sú v tej farme, zrušiť, z jedného dňa na druhý ju vyzabíjať, takže práve preto, áno, preto chceme bojovať proti africkému moru ošípaných. Ďakujem.
Hrnčiar, Andrej, podpredseda NR SR (2017-04-04):
Pán poslanec, ja vás chápem, ale naozaj to nie je procedurálny návrh.
Figeľ, Ján, podpredseda NR SR (2012-06-21):
Ďakujem. Pán poslanec Ľuboš Blaha.
B. Bugár, podpredseda NR SR: (2003-02-27):
(Hlasovanie.) Prítomných je 130 poslancov, za 2, proti 80, zdržalo sa 45, nehlasovali 3. Konštatujem, že body 4 a 8 zo spoločnej správy neboli odsúhlasené, schválené. Nech sa páči.
L. Miklós, minister životného prostredia SR: (2002-08-20):
I. Presperín, podpredseda NR SR: Nie, nie, nie, je to reakcia na faktické poznámky a na tie už faktické pripomienky nebudú. (Reakcia z pléna.) Minister reaguje na faktické poznámky, pán poslanec. Nech sa páči.
Choma, Igor, poslanec NR SR (2019-01-30):
Pán predsedajúci, prosím, dajte, prosím, hlasovať o návrhu zákona ako celku s odporúčaním gestorského výboru schváliť.
Galek, Karol, poslanec NR SR (2018-10-24):
Ďakujem veľmi pekne za oba tieto príspevky. Začnem hneď tým, čím, na čo upozornila Renátka Kaščáková. Šetrenie peňazí, a potom to doplnila aj Anka, že to nie je iba o tom šetrení, ale o tej ekológii. A presne toto vyplynulo aj z toho prieskumu Greenpeace. Jednoducho ľudia si už uvedomujú, že naozaj nie je všetko iba o peniazoch. Zdravie si jednoducho za tie peniaze nekúpime a tak sa vyjadrili aj v rámci tohto prieskumu. A toto je naozaj dôležité si uvedomiť, pretože na to doplácame práve v tom našom zdraví, ktoré je v tomto prípade na nezaplatenie. Táto aktivita, ktorú si spomínala, však je naša spoločná, je naša dlhodobá, Anka Zemanová, tí všetci ľudia, ktorí sú v tom regióne a podporujú nás, jednoducho nie je toho, nie je toho málo a stále tie hlasy alebo teda tá podpora týmto návrhom rastie. Videl som, že aj počas mojej rozpravy niektorí z vás, aj keď možnože za tento zákon dneska nebudú hlasovať, ja teda dúfam, že hej, a napriek tomu uznanlivo kývali, že je to dobré opatrenie. A, Anka, čo ty si spomínala s tým novodobým nevoľníctvom alebo novodobým otrokárstvom. No áno, jednoducho táto Horná Nitra, musíme si to priznať, je takou novodobou zlatou klietkou. Tí ľudia sú tam zavretí a častokrát sú zavádzaní, klamaní tým, že pokiaľ sa zavrú bane alebo pokiaľ teda dôjde k nejakému útlmu, tak inde si prácu nenájdu. Ale toto naozaj nie je pravda. Ja som bol s týmito ľuďmi, ja som s nimi diskutoval, mali sme viacero výmen názorov. To sú šikovní ľudia, ktorí majú dve zdravé ruky, majú zdravú hlavu, vedia triezvo uvažovať, akurát nemôžu byť zavádzaní a klamaní tým, že jednoducho po baniach skončí na Hornej Nitre život. Ja tvrdím jedno, ten život na Hornej Nitre po tom, ako ukončíme podporu výroby elektriny z domáceho uhlia, ešte len začne.
Danko, Andrej, podpredseda NR SR (2024-05-21):
S reakciou na faktické poslanec Sabo.
Fronc, Martin, poslanec NR SR (2015-02-05):
Ďakujem pekne. Pán minister, žiaľbohu, že tu nie je minister školstva, ale fakt je, že prenikli šumy, že ide o zlučovanie niektorých priamo riadených organizácií s cieľom ako zlacniť štátnu správu. Proti tomu nič nemám, akurát by som rád povedal, že lacná štátna správa ešte neznamená dobrá štátna správa, a jednoducho tá dobrá je predsa len podľa mňa podstatnejšia. A druhá moja poznámka je v tom, že ak k tomu dôjde tohto roku, tieto priamo riadené organizácie sú nositeľmi projektov z eurofondov, nemalých finančných prostriedkov. Administratívne úkony, ktoré treba vykonať, ktoré súvisia so zlučovaním, spôsobia s veľkou pravdepodobnosťou to, že tieto prostriedky nebudeme schopní vyčerpať. Ja budem túto problematiku sledovať, pretože ide o nemalý objem peňazí, čo sa týka priamo rezortu školstva, ktorý nie je bohatý, rovnako ako aj rezort ministerstva kultúry, a nebol by som rád, ak by sme kvôli tomu prišli o nejaké financie. Nič sa nestane, ak nakoniec k takémuto zlučovaniu by došlo neskôr, o rok, keď už skončí možnosť čerpania finančných prostriedkov z programovacieho obdobia 2007 – 2013. Ďakujem.
Grendel, Gábor, podpredseda NR SR (2022-12-19):
Dve faktické poznámky na vystúpenie pána poslanca. Ako prvý pán poslanec Miroslav Suja.
Kremský, Peter, poslanec NR SR (2020-07-14):
Ďakujem. Vážené dámy, ja by som rád vám vyjadril svoje ocenenie, že ste sa týchto žien, ktoré sú matky, zastali a že ste vlastne vypracovali takýto návrh zákona. Veľmi si to vážim a verím, že Slovensko si začne viac vážiť matky, že si začne viac vážiť rodiny, že si začne viac vážiť svoju budúcnosť. Ďakujem.
M. Číž, podpredseda NR SR: (2007-06-19):
(Hlasovanie.) Prítomných 144 poslancov, za 131 poslancov, proti 2 poslanci, zdržalo sa 11 poslancov. Konštatujem, že Národná rada schválila uznesenie k Správe o stave vysielania v Slovenskej republike a o činnosti Rady pre vysielanie a retransmisiu za rok 2006. Pokračujeme ďalej, vážení kolegovia, v hlasovaní v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru (tlač 338). Pristúpime teda k hlasovaniu o návrhoch, ktoré sme prerokovali na dnešnej schôdzi Národnej rady. Spravodajcom je člen výboru pre obranu a bezpečnosť pán poslanec Viliam Jasaň. Prosím ho, aby hlasovanie uviedol. Najprv teda budeme hlasovať o návrhoch podľa § 73 ods. 3 zákona o rokovacom poriadku.
Hrnčiar, Andrej, podpredseda NR SR (2018-06-19):
Poprosím vás o kľud v rokovacej sále.
Pellegrini, Peter, predseda NR SR (2015-05-12):
Ďakujem pekne. Vážené kolegyne, kolegovia, je 17.00, resp. 17.08 hod., kedy zvykneme hlasovať. Dovoľte, a keďže nie je prerokovaný bod, o ktorom by bolo treba hlasovať, ale ja osobne chcem uplatniť procedúru v zmysle § 24 ods. 5 rokovacieho poriadku a ako predseda Národnej rady navrhujem na rokovanie 51. schôdze Národnej rady Slovenskej republiky doplniť bod, a to je bod s názvom Správa o stave čerpania štrukturálnych fondov Európskej únie z programovacieho obdobia 2007 – 2013 s tým, aby sme tento bod a túto správu prerokovali budúci týždeň v stredu 18. mája o 14.00 hodine. Je všeobecný súhlas s takýmto návrhom? (Súhlasná reakcia z pléna.) Ďakujem veľmi pekne. Konštatujem, že 51. schôdza Národnej rady Slovenskej republiky bola rozšírená o nový bod. Budem informovať vládu Slovenskej republiky a požiadam, aby v predstihu predložila materiál v písomnej podobe. Pardon, ale platí streda. Asi som pozrel zlý dátum. Poprosím dvadsiateho, v stredu 20. mája, opravujem sa. Došlo k omylu. V stredu 20. mája o 14.00 hodine. Ďakujem veľmi pekne. Dámy a páni, procedurálny návrh má ešte pán Hlina. Potom budeme pokračovať v rozprave vystúpením pána poslanca Mihála. Nech sa páči, pán poslanec.
Figeľ, Ján, podpredseda NR SR (2012-10-19):
Ďakujem pekne. Na vystúpenie pána poslanca Štefanca je séria faktických poznámok: pán Blaha, Kaník, Duchoň, Kamenický, Viskupič, Kuffa a Nachtmannová. Končím možnosť prihlásiť sa. Nech sa páči, pán poslanec Blaha.
Zmajkovičová, Renáta, podpredsedníčka NR SR (2013-03-20):
Pán poslanec Šebej.
Érsek, Árpád, poslanec NR SR (2015-12-11):
Ďakujem za slovo. Vážený pán minister, ja som taký mierumilovný človek. Viete, moc nehovorím, kto akým autom chodí a či chodí po kompe, alebo cez kompu, alebo tunelom. Nie je to mojím zvykom. Ale dobre, určite chodím viac tou kompou jako vy. Treba konštatovať, áno, je tá kompa rýchlejšia a širšia o šesť áut, jak bola stará dvadsaťročná kompa. Ale zároveň mi dovoľte aj sa spýtať, a pri mojom vystúpení na to poukážem, že oprava kompy, a presne je to tu napísané, v roku 2014 je výnimočná oprava motorov plus šotel, to je to zariadenie, ktoré tlačí tú vodu, stála 197 212,72 eur. A keď odpočítate náklady 710 386 mínus túto čiastku, tak prevádzka kompy aj s odpismi stála 513 174 eur, a to je priemer. Teraz táto kompa nová, ktorú bude prevádzkovať jedna firma a nie je štátna, doteraz ju prevádzkovala štátna firma, dostala, Vodohospodársky podnik dostal objednávku a tak ďalej a prevádzkovali kompu a teraz to bude 1 600 000 eur ročne. A z toho vychádza, keď si to vynásobíte, vyjde tá cena 25 mil. za 15 rokov. Takže na toto chceme my odpoveď. Nie na to, že je nová kompa, kto všetko pre to spravil. Osem rokov ste vo vláde, teraz sa bavíme o tom, že dostali tie tri obce jednu novú kompu. Osem rokov ste vo vláde a my sme boli jeden aj pol roka. A ešte vám dávam na vedomie, jak odíde, určite budete počúvať, keď bol štátnym tajomníkom na ministerstve dopravy, bavíme sa o cestách II. a III. triedy, mal by ste vedieť, že tieto cesty nepatria pod ministerstvo dopravy. Ďakujem.
Kaliňák, Robert, podpredseda vlády a minister vnútra SR (2013-03-13):
Ďakujem pekne. Vážená pani podpredsedníčka, vážené dámy poslankyne, poslanci, evidencia trvalého pobytu a prechodného pobytu tvorí jednu zo základných databáz informácií o fyzických osobách pre potreby orgánov verejnej moci, vďaka ktorej verejná správa môže konať voči fyzickým osobám a zabezpečuje efektívne fungovanie procesov, na ktoré je nadviazaný údaj trvalého alebo prechodného pobytu. Postup prihlasovania a odhlasovania na pobyt, práva a povinnosti povinných subjektov a inštitucionálne zakotvenie základných pojmov upravuje v právnom poriadku zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších prepisov. Novelizácia predmetného právneho predpisu vychádza jednak z potreby reagovať na problémy, ktoré vyplynuli z aplikačnej praxe, hlavne z potreby vytvoriť základ pre elektronizáciu služieb verejnej správy na centrálnej úrovni a predovšetkým pre služby ich avermentu. Cieľom legislatívnej úpravy je zriadenie informačného systému register fyzických osôb a jeho zavedenie do rutinnej prevádzky. Právna úprava umožní vytvoriť register, ktorý bude slúžiť ako zdroj aktuálnych osobných údajov o občanoch Slovenskej republiky s pobytom na území Slovenskej republiky a s pobytom mimo územia Slovenskej republiky, o cudzincoch s pobytom na území Slovenskej republiky, ako aj o iných osobách, ktoré sa na slovenskom území zdržujú. Zriadením registra sa o týchto objektoch vytvorí jednotný a dátovo konzistentný zdroj aktuálnych údajov, ktorý následne bude slúžiť pre viaceré organizácie, ktoré budú z neho čerpať. Okrem už spomenutého registra fyzických osôb navrhovaná právna úprava upravuje aj zriadenie centrálnej ohlasovne ako elektronickej služby, ktorá umožní občanom prihlasovanie a odhlasovanie z pobytu prostredníctvom využitia internetu. Vznikne tak nový model pre nové procesy agendy hlásenia a evidencie pobytu občanov Slovenskej republiky, ktorého uplatnenie vyplýva z požiadaviek na realizáciu elektronických služieb centrálnej ohlasovne. Pri tvorbe navrhovanej právnej normy sa prihliadalo na skúsenosti a poznatky získané z aplikačnej praxe, ako aj poznatky získané rokovaniami na medzinárodnej úrovni prostredníctvom pracovných skupín členských krajín Európskej únie. Vážená pani podpredsedníčka, dámy poslankyne, páni poslanci, rád by som vás požiadal o podporu predloženého návrhu zákona. Ďakujem pekne.
Blanár, Juraj, podpredseda NR SR (2022-06-15):
Dve faktické poznámky na vaše vystúpenie, pán poslanec. Ako prvý Jozef Šimko s faktickou poznámkou.
Grendel, Gábor, podpredseda NR SR (2020-07-23):
Pán poslanec Zajačik, chcete reagovať na faktické poznámky? Nech sa páči. Stlačte trojku, pán poslanec. A už máte zapnutý mikrofón.
Kollár, Boris, predseda NR SR (2020-09-16):
Ďakujem pekne. Dávam slovo pánovi poslancovi Kamenickému.
Hrnčiar, Andrej, podpredseda NR SR (2016-09-08):
Pani poslankyňa Petrík, chcete dať doplňujúcu otázku? Nech sa páči.
Hlina, Alojz, poslanec NR SR (2015-09-16):
Ďakujem veľmi pekne. Ja milujem, ale tak v úvodzovkách, ako tuná kolega Poliačik všetko vie. Ak si teda myslí, že som nevedel, že sú nejaké tábory v Turecku, tak ma to uráža, lebo ja viem, že sú nejaké tábory v Turecku. Ale ja neviem, skade on vie, že tí mladí muži, ktorí sem chodia a jeden chce byť lekár, druhý architekt, že majú svoje rodiny v tom tábore v Turecku, lebo on to vie. Ja to neviem. On vie všetko. Proste ja hovorím, že sú tu určité percentá ľudí, ktorí sa proste z tej Sýrie zdvihnú, lebo proste je to tam nijaké, a povedia, ideme 1 200 alebo koľko je to kilometrov smerom na západ, tam je to iné. Proste sú to muži, zdraví muži a idú. Ja neviem tie percentá, koľkí. Ja viem, že sú aj takí. A to rešpektujem, že takí sú, a to treba oceniť toho muža, ktorý išiel hľadať a ženu nechal v bezpečí. Ja som hovoril o tých mužoch, hej, ktorí tu vravia, že nechali možno rodinu, lebo ak taký muž existuje, že nechal vo vojnovej zóne svoju ženu s deťmi, tak pre mňa nie je mužom. Proste to je lúmen. To nemôže byť muž. Alebo je to niekto, kto si vymýšľa, že nemá ženu, nemá deti proste, len ide skúšať. A, pán kolega Šebej, ja som hovoril v určitej hyperbole. Oni v zásade začali s tým hrdzavým kalašnikovom. Pravdou je, že sa posunuli o niečo ďalej. A to je aj, myslím, že nejaká zásada, keď to, možno to už aj v Mikuláši učia na akadémii, že nedovoľ nepriateľovi sformovať si šíky. Proste ak sme ich nechali, tak dobre, začali s kalašnikovom, teraz už majú čo? Ja neviem. Ja nepoznám ani tie zbraňové systémy. Tak už majú tanky. Na čo čakáme? Kým budú mať bombu? Kým budú mať balistickú raketu? Alebo na čo čakáme? Proste mne to príde smiešne, že niekde je niekto zahalený a reže ľudí a niekto s tým nevie urobiť poriadok. To ma na tom... (Prerušenie vystúpenia časomerom.)
Jurík, Beáta, poslankyňa NR SR (2024-01-24):
Ďakujem za slovo, pán predsedajúci. Pán poslanec Lackovič, ďakujem za tvoj príspevok, v ktorom si opäť zopakoval, že teda neexistujú žiadne dôvody na skrátené legislatívne konanie, a že tie, ktoré sú v návrhu a sú akýmsi pseudoargumentmi, tak sme ich už ixkrát vyvrátili. A už to tu bolo spomínané, táto novela je akousi novelou šitou na mieru pre „našich ľudí“, a dokonca „našimi ľuďmi“. Padli tu slová ako amnestia na trestné činy alebo amnestia na korupciu. A aj ty si spomínal, že v tomto zákone dochádza k akejsi zámene páchateľov za obete, resp. že páchatelia trestných činov budú vďaka tejto novele chránení a samotné odôvodnenie argumentuje aj porušením ich práv a, naopak, tie obete trestných činov, skutočné obete prídu o ochranu a spravodlivosť. A ja by som veľmi chcela využiť fakt, že tu je s nami pán minister pôdohospodárstva, a v tomto duchu mu položiť jednu otázku, ale viem, že pán predsedajúci je extrémne prísny na takéto konanie a stopne ma, tak ja to skúsim tak inak. Marek, mňa by v nadväznosti na to, čo si hovoril o plánovanej amnestii pre páchateľov, veľmi zaujímalo, čo si myslí pán minister pôdohospodárstva o podvodoch v jeho rezorte, a, samozrejme, by som nedovolila povedať, že také podvody sa dejú momentálne pod jeho gesciou, ale tak vieme, že v minulosti ich bolo niekoľko. Boli to niekoľkomiliónové podvody, ktoré vyšetrovala aj Európska prokuratúra. Milióny eur do vrecka, do vreciek kadekomu, len nie tým ľuďom, ktorým patrili, a teda ja sa tak zamýšľam, no odpoveď asi nedostanem, kto je podľa ministra v týchto prípadoch obeť a kto páchateľ. Či tí, čo kradli, alebo tí, ktorí boli okradnutí?
Paška, Pavol, poslanec NR SR (2010-11-30):
Pán predseda, myslím, že je možné spojiť návrh pána podpredsedu Hrušovského a pána poslanca Glváča. Takže myslím, že je všeobecný súhlas.
Kollár, Boris, predseda NR SR (2021-11-10):
Ďakujem. Teraz opäť prepadáva poradie pánovi Sujovi. Vyhlasujem... (Reakcia z pléna.) Áno, však áno, pýtam sa, či sa chce niekto prihlásiť do rozpravy ústne. Končím možnosť prihlásiť sa do ústnej rozpravy. Prvá vystúpi pani poslankyňa Kozelová. Nech sa páči, máte slovo.
I. Šulaj, poslanec: (2004-09-23):
Prvá pripomienka je vôbec celkového nastavenia zákonov fiskálnej decentralizácie, ktorá je postavená na tom, že sa majú zvyšovať priame dane. Viete, že v niektorých analytických materiáloch, ktoré sme mali, boli návrhy zvýšiť priame dane až o 29 %. Myslím si, že táto skutočnosť je aj v rozpore s programovým, pardon, miestne dane a poplatky o 29 %, išlo konkrétne o daň z nehnuteľností. Daň z nehnuteľností je priama daň. Táto skutočnosť je asi v rozpore aj s programovým vyhlásením vlády. Ďalej. Budeme podporovať také návrhy, ktoré pozmenia štruktúru dane z nehnuteľností... (Ruch v sále.)
Bugár, Béla, podpredseda NR SR (2017-10-18):
Pani poslankyňa Remišová.
Červeňáková, Elena, poslankyňa NR SR (2018-05-23):
Pán predseda, dajte, prosím, hlasovať, že Národná rada Slovenskej republiky berie na vedomie Správu o činnosti komisára pre osoby so zdravotným postihnutím za rok 2017 (tlač 911).
Zmajkovičová, Renáta, podpredsedníčka NR SR (2012-09-21):
Pán poslanec Švejna, budete reagovať? Nie. Ďakujem. Pán poslanec Švejna bol jediný, ktorý bol prihlásený do rozpravy. Uzatváram rozpravu. Vyhlasujem ju za skončenú. A spýtam sa, že či pán navrhovateľ, guvernér... Chcete zaujať k rozprave stanovisko? Nech sa páči, máte slovo.
Blaha, Ľuboš, podpredseda NR SR (2024-04-16):
Na vaše vystúpenie, pán poslanec, evidujem jednu faktickú poznámku. Pán poslanec, Igor Šimko, nech sa páči.
Šeliga, Juraj, podpredseda NR SR (2020-09-16):
Ďakujem. Prosím, prezentujme sa a hlasujme. (Hlasovanie.) Prítomných 128 poslancov, za 114, proti nikto, zdržali sa 14, hlasovali všetci prítomní. Konštatujem, že Národná rada zvolila Ivana Martáka za predsedu Úradu pre reguláciu elektronických komunikácií a poštových služieb. Ďakujem. Ďalej budeme hlasovať o bode číslo 8 schváleného programu, ktorým je prvé čítanie o vládnom návrhu zákona o výkone rozhodnutia o zaistení majetku a o správe zaisteného majetku. Je to tlač číslo 195. Poprosím pána poslanca Baránika, ktorého určil gestorský ústavnoprávny výbor, aby nám uviedol toto hlasovanie. (Hlasovanie o vládnom návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov , tlač 195.)
M. Damborská, poslankyňa: (2007-03-21):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom poslaneckého návrhu zákona je zmierniť krivdy, ktoré komunistický režim spôsobil politickým väzňom a ich rodinným príslušníkom. Návrh zákona sa týka osôb, ktoré boli v období od 25. februára 1948 do 31. decembra 1989 väznené a boli súdne rehabilitované podľa zákona č. 119/1990 Zb. o súdnej rehabilitácii v znení neskorších predpisov. Návrh zákona je v súlade s Ústavou Slovenskej republiky. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 223 z 5. marca 2007 prideliť návrh zákona (tlač 224) na prerokovanie nasledovným výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby tento návrh prerokovali výbory, ktorým bol uvedený návrh pridelený, v lehote do 3. mája 2007 a gestorský výbor v lehote do 4. mája 2007. Vážený pán podpredseda, ďakujem, skončila som. Prosím, otvorte rozpravu.
Jurinová, Erika, podpredsedníčka NR SR (2013-03-21):
Ďakujem pekne za slovo. Ja cez pána poslanca Mikloška by som možnože taký apel na pána ministra. Okrem iného rozprával pán Mikloško o ochrane ľudských práv. Alebo teda práve som prišla do pléna, keď rozprával aj o tejto oblasti, a začula som pána ministra, keď v svojom úvodnom slove hovoril práve o vypracovaní celoštátnej stratégie ochrany a podpory ľudských práv. Ja by som ho chcela poprosiť a vyzvať, že aby myslel práve pri tvorbe tejto stratégie aj na to, ako zracionalizovať činnosti kompetencie a celkovo ako nastaviť spoluprácu ľudskoprávnych inštitúcií. Jednak tých štátnych, ktoré sú zriadené zákonom, ktoré zriaďuje vláda, rovnako aj mimovládnych organizácií, ktoré sa dotýkajú často výkonu alebo vzdelávania. Týka sa to určite aj inštitútu detského ombudsmana a myšlienky, ktorú budeme počuť možno v ďalšej správe, ktorú bude predkladať pani Dubovcová, zriadenia takého nejakého Domu ľudských práv, kde naozaj je tá myšlienka postavená na tom, sceliť všetkých, ktorí sa zaoberajú ľudskými právami, ochranou ľudských práv do jednej, nechcem povedať, inštitúcie, len do jedného domu, samozrejme, tie inštitúcie zostanú zachované v takom pomere, ale bolo by to veľmi zjednodušené potom aj pre občanov, ktorí často sa strácajú v tej spleti, na koho sa obrátiť. Takže len cez pána Mikloška taký apel na pána ministra. Ďakujem pekne.
Hreha, Štefan, poslanec NR SR (2015-09-18):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Blanár, Juraj, podpredseda NR SR (2022-10-06):
Ďakujem, pán minister, za prednesenie tohto návrhu. Teraz nás bude spoločný spravodajca, pán poslanec Radovan Marcinčin, z výboru pre vzdelávanie, vedu, mládež a šport informovať o výsledku rokovania výborov o tomto návrhu zákona. Nech sa páči.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 145 poslancov, za 93, proti 15, zdržalo sa 37, hlasovali všetci prítomní. Aj pozmeňujúci návrh pána poslanca Drdula sme schválili.
Jurinová, Erika, podpredsedníčka NR SR (2015-09-17):
Ďakujem pekne. Na vaše vystúpenie sú dve faktické poznámky, aj pán podpredseda sa hlási. Uzatváram možnosť prihlásiť sa s faktickou poznámkou. Nech sa páči, pán poslanec Martvoň.
D. Lipšic, poslanec: (2007-02-01):
Ďakujem.
Danko, Andrej, podpredseda NR SR (2024-06-20):
Piť sa môže, jesť sa nemôže.
Viskupič, Marián, poslanec NR SR (2020-10-20):
Ďakujem pekne za slovo, pán predsedajúci. Ako bol ten pravidelný vianočný príspevok definovaný? Nebola to, pán poslanec, náhodou teda sociálna dávka? Lebo na 13. dôchodok bolo v rozpočte nula euro aj v roku 2013, aj v roku 2014, aj v roku 2015, aj ’16, aj ’17, aj ’18, a ako som už spomínal, aj v roku 2020. No tak potom asi teda strana SMER mala počas celých tých rokov fakt veľa iných dôležitých povinností, keď teda na ten 13. dôchodok prišlo, legitímne prišlo, čas a priestor až teda dva týždne pred voľbami. Ďakujem.
P. Paška, predseda NR SR: (2007-10-17):
Nech sa páči, pán poslanec Mikloško.
Fecko, Martin, poslanec NR SR (2011-09-14):
Schváliť.
T. Cabaj, poslanec: (2004-05-13):
Ústavnoprávny výbor prijal v súlade s rozhodnutím pána prezidenta návrh, aby tento zákon nadobudol účinnosť 1. júla tohto roku. Dovoľte, aby som predložil pozmeňujúci návrh, aby tento zákon nadobudol účinnosť 1. októbra. Na tom mám veľmi jednoduchú odpoveď, prečo takýto návrh dávam. S účinnosťou od 1. júla by sa riešila problematika a jednak aj nastúpenia náhradníkov, ktorí prídu za poslancov parlamentu, ktorí odídu do Európskeho parlamentu. Treba však povedať, že pravdepodobne okolo 20. júla má byť ustanovujúce zasadnutie Európskeho parlamentu, to znamená, že keď prejde aj novela ústavy a všetky tie návrhy, ktoré už sa riešili v tomto parlamente, s účinnosťou od 20. júla europoslancom zanikne mandát poslanca Národnej rady. To znamená, až po 20. júli bude možné riešiť otázku nastúpenia náhradníkov. A vychádzam aj z druhej skutočnosti, kým doteraz vo volebnom zákone nastupovali náhradníci podľa rozhodnutia politickej strany vzhľadom na ich odbornosť a ďalšie zatriedenie vo výboroch, podľa tak prijatého zákona, ako bol prijatý a ktorý nenapadol pán prezident, nastupujú náhradníci politických strán podľa poradia, v ktorom sa nachádzajú na kandidačnej listine. Len tí, ktorí sa venujú volebnému zákonu, chcem upozorniť, že doteraz boli pravidlá hry také, že poradie menil kandidát na kandidačnej listine vtedy, keď získal 10 % preferenčných hlasov, ktoré získala politická strana. Ale podľa tohto zákona, ako je prijatý, nastupuje náhradník, ktorý získal 3 % preferenčných hlasov. To znamená, nerovnaké pravidlá, ktoré by v priebehu toho obdobia išli, preto aj navrhujem toto riešenie ako praktické, že po septembrovej schôdzi, ktorá podľa návrhu má začínať niekedy 7. – 8. septembra, by sa riešila otázka nastúpenia náhradníkov za europoslancov a potom by bola účinnosť od 1. októbra už teda podľa nových pravidiel tak, ako je to v tomto zákone zakotvené. Takže preto, pán spravodajca, predkladám pozmeňujúci návrh, aby účinnosť zákona bola posunutá na 1. októbra 2004. Ďakujem pekne.
Hrnčiar, Andrej, podpredseda NR SR (2017-09-06):
Pýtam sa, či chce zaujať miesto... Miesto... Dobre, takže k rozprave sa spravodajca vyjadriť nechce. Prerušujem rokovanie o tomto bode programu. Pristúpme k rokovaniu o výročnej správe SPF za rok 2016. Správa má parlamentnú tlač 517, informácia výboru je pod tlačou 517a. Nech sa páči, pani ministerka, prosím vás o uvedenie tejto správy. (Rokovanie o výročnej správe Slovenského pozemkového fondu za rok 2016 , tlač 517.)
Laurenčík, Milan, podpredseda NR SR (2021-06-17):
Ďakujem. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Rastislavovi Jílekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Danko, Andrej, podpredseda NR SR (2024-06-11):
Ďakujem, pán poslanec. Na vystúpenie pána poslanca jedna faktická. Pán poslanec Janckulík.
Danko, Andrej, predseda NR SR (2020-02-25):
Prosím, prezentujme sa a hlasujeme. (Hlasovanie.) Prítomných 107, za 95, proti 12. Konštatujem, že sme uvedený návrh schválili. (Dlhotrvajúci potlesk.) Vážené páni poslanci, vážení páni pos; vážené panie poslankyne, ospravedlňujem sa, nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke (tlač 1838). Dávam slovo členovi výboru pre hospodárske záležitosti poslancovi Pamulovi, aby hlasovanie uviedol.
Raši, Richard, poslanec NR SR (2011-12-14):
Ďakujem pekne. Vydržím aj bez „Nového Času“ dnes. Ja chcem zareagovať na pána poslanca Fronca. Pán poslanec, keď tu hovoríte o strome, ja chcem povedať, že vy nie, že ste ho popílili, vy ste ho spílili, rozpílili a ešte aj spálili, keď to má byť strom zdravotníctva a naozaj po tom, čo... (Potlesk.) Po tom, čo tu váš nominant predvádza, a po tom, čo urobil so zdravotníctvom, keď naozaj jeho jedinou prioritou bolo vybiznisovať všetko, čo sa v tomto sektore dá urobiť, by ste sa mali premenovať na nekresťanské, nedemokratické hnutie. Ďakujem pekne. (Potlesk.)
Suja, Miroslav, poslanec NR SR (2021-02-24):
Ďakujem za slovo, pán predsedajúci. Pán podpredseda, ako ste podotkol, materiál, ktorý nám tu predkladala pani ministerka, je amatérsky pripravený a nevykonateľný, keby sme ho nezmenili. A je to smutné, že ho predkladala ministerka spravodlivosti Kolíková, ktorá by mala byť odborník, si myslím, na takéto zákony a predkladanie zákonov ako ministerka spravodlivosti. Ale, pán podpredseda, viete, čo je ešte horšie? To, čo ste vy tak jemne naznačil, ja to poviem na plné ústa. Pani ministerka tu v Národnej rade klamala poslancom Národnej rady. Inak si neviem vysvetliť, že to, čo je v materiáli, že až kým nebude až 80 % ľudí zaočkovaných, dovtedy sa môže predlžovať núdzový stav. Vy ste povedali, že to neni podmienečné, ale v materiáli je to presne napísané. Takže, pani ministerka Kolíková, tu priamo ste klamali poslancom Národnej rady! A vy ako ministerka spravodlivosti, ja si myslím, že toto je ďaleko za čiarou, ďaleko za čiarou. Pán podpredseda, hovorili ste, že pán Dostál je fundovaný. Áno, je fundovaný, ale vo veciach, keď mu to vyhovuje. On povie, že mu niektoré zákony vadia, ale aj tak za ne zahlasuje. Takže keď by mu to tak vadilo, tak vtedy nehlasuje. Takže tam končí jeho fundácia, len keď mu to vyhovuje. Žiadali ste, aby tu boli členovia vlády, aby sa zúčastnili rokovania Národnej rady pri takomto dôležitom bode. Ale to ste, dúfam, nemysleli vážne, lebo členovia vlády majú parlamentný orgán, na ktorej, na ich povel ktorý dvíha ruky. Oni za nič nás nemajú iné. Len na to, aby sme zdvihli ruky za každú sprostosť, za každý zlý zákon, ktorý nám tu predložia, aj taký, ktorý je nevykonateľný, keby sme ho nezmenili. A je im úplne jedno, či sú poslanci nakazení alebo v karanténe. Aby dosiahli svoje, sú ich sem schopní na... (Prerušenie vystúpenia časomerom.)
Jurinová, Erika, podpredsedníčka NR SR (2014-03-27):
Ďakujem pekne, pán minister, za odpoveď. Mňa by zaujímalo, pretože som počula, že vraj mala byť vypracovaná, neviem to presne nazvať, nejaká mapa území, ktoré sú vhodné a nevhodné ako lokality pre veterné elektrárne. Takže na mysli som mala, či nejaký takýto dokument existuje, ktorý v sebe vlastne zahŕňa všetky tie podmienky dôležité na posúdenie.
Bugár, Béla, podpredseda NR SR (2019-12-04):
Pán poslanec Jarjabek.
Zmajkovičová, Renáta, podpredsedníčka NR SR (2012-12-14):
Pán poslanec Fecko.
P. Hrušovský, predseda NR SR: (2003-03-05):
Prosím teraz pána poslanca Vajdu z klubu poslancov Komunistickej strany Slovenska, aby ako ďalší rečník prihlásený do rozpravy vystúpil. Po ňom ešte vystúpi pani poslankyňa Gabániová a posledný prihlásený je pán poslanec Jaduš. Prosím ešte chvíľku, pán poslanec, nech sa situácia upokojí. M. Vajda, poslanec: Vážený pán predseda, vážený pán minister, ctená snemovňa, dovoľte mi vyjadriť niekoľko myšlienok k navrhovanej novele zákona o zdravotnej starostlivosti... (Ruch v sále.)
Pčolinský, Peter, podpredseda NR SR (2023-01-26):
S reakciou na faktické (reakcia z pléna), pán poslanec, s reakciou na faktické pán poslanec Tomáš, nech sa páči.
J. Brocka, poslanec: (2008-09-11):
Hoci pani ministerka Tomanová ohlasovala už na konci minulého roka novelu zákona o sociálnom poistení, že to bude veľká novela zákona, ja si myslím, že to tak nie je. Je to, povedal by som, skôr taká úradnícka novela a v tomto zmysle nemusí naháňať strach slovenským občanom, myslím si, tak nadľahčene, že po jej prijatí nehrozia žiadne národohospodárske škody. Veľká novela nás ešte len čaká, dámy a páni, od nového ministra Dušana Muňka, tento teraz nový riaditeľ Sociálnej poisťovne už ohlásil „potrebné zmeny“ v dôchodkovom systéme. Aké sú to? Opäť otvorenie II. piliera, zníženie príspevkov do tohto piliera z 9 na 3 %, vyradenie 20 % invalidných dôchodcov zo systému, čiže odobratie invalidných dôchodkov, zvýšenie odvodov živnostníkom a v neposlednom rade tiež zriadenie verejnoprávnej dôchodkovej spoločnosti. Dámy a páni, toto bude veľká novela, nie to, čo je dnes na našom stole. A preto, pani ministerka, toto nehovoria redaktori Štulajter alebo Jančík, toto hovorí váš nominant v Sociálnej poisťovni, a preto sa vás chcem spýtať: Pani ministerka, je to aj váš názor opäť otvoriť II. pilier? Je to aj váš návrh alebo názor rušiť invalidné dôchodky, za čo ste cepovali predchádzajúcu vládu tak často? Je to váš názor zvyšovať odvody? Ak si spomínam, často ste v boji proti II. pilieru  argumentovali, že veľká časť sporiteľov v II. pilieri na svoj dôchodok nenasporí z 9 % odvodov z hrubej mzdy. Preto sa vás chcem spýtať, či si myslíte, že keď si budú sporiť 3 %, či si potom na svoj dôchodok nasporia. Myslím si, že aj touto novelou riešite len okamžité problémy, resp. nespokojnosti časti občanov a hľadáte dostatočné zdroje na vaše populistické sľuby. Ale do budúcna problémy nezmenšujete, ja si myslím, že skôr naopak, ich zväčšujete. A to je aj prístup k I. dôchodkovému pilieru a to je váš prístup aj k II. dôchodkovému pilieru. Dámy a páni, toto som považoval za potrebné povedať pri rokovaní o novele zákona o sociálnom poistení.
Nagy, László A., poslanec NR SR (2011-05-24):
Ďakujem pekne, pán podpredseda. Vážený pán kolega, vy ste originálne použili dva výrazy, dva pojmy. Ste hovorili, keď oslovovali pána podpredsedu vlády „podpredseda vlády pre boj so Slovákmi“. A druhý originálny výraz bol „etnický hypochonder“. Čo sa týka oslovenia pána podpredsedu vlády, takéto oslovenie bolo podľa mňa netaktné, neslušné a hulvátske. Odporúčam vám, pán kolega, aby ste si prečítali Chmelovu antológiu o slovenskej eseji, o Štúrovi, Hodžovi, Vajanskom, Matuškovi a ďalších, či jeho „Slovenskú otázku 20. storočia“. Ak to urobíte, potom môžete prísť za ním a ospravedlniť sa mu za svoju nekultúrnosť. Čo sa týka druhého pojmu, to je etnický hypochonder, pán kolega, ubezpečujem vás, že aj Slováci, aj národnostné menšiny na Slovensku sú zdravým etnickým spoločenstvom, aj jedni, aj druhí. Nepotrebujú ani sociálnych inžinierov, ani sociálnych lekárov. Lekárov by potrebovali takí etnicky precitlivení ľudia, ako ste vy, a, ako ste ich označili, „etnickí hypochondri“. Vy ste etnický hypochonder! Odporúčam vám, pán kolega, nechajte žiť Slovákov aj národnostné menšiny slobodne, dovoľte im žiť, spolunažívať, tak ako to robili doteraz. A dúfam, že nám to potom vydrží veľmi dlho spolu. Ďakujem.
Mezenská, Helena, poslankyňa NR SR (2014-02-05):
No ja opakovane sa chcem vyjadriť k tomu, čo považujem pri riešení a stopke úžerníctvu na Slovensku, stop finančnej úžere na Slovensku za najdôležitejšie, a to je vykonateľnosť. Uvedomme si, že z tej praxe, z toho každodenného života je veľmi dôležité pomôcť spotrebiteľom v tom, aby, ak sú zaťažení úžerou alebo aj vymáhaním zo strany exekútorov neoprávnene vysokými a pochybnými, spornými čiastkami, aby týmto ľuďom mal kto pomôcť. Na Slovensku týmto ľuďom nemá kto dnes pomôcť, pretože spotrebiteľské organizácie, ktoré sa špecializujú na ochranu spotrebiteľa na finančnom trhu, a predovšetkým ide o tú ochranu ľudí zaťažených neprimeranou úžerou, tieto spotrebiteľské organizácie sú veľmi podvyživené. Takže sebelepší zákon, ktorý tu pripravíme – aj zjednotenou metodikou – zo strany opozičných alebo aj vládnych poslancov, nám nepomôžu, a tým ľuďom, ktorí sú úžerou zaťažení, nepomôžu v tom, aby tie parametre – či už 20, 30 %, 70 % – mal kto odsledovať a mal kto dohliadať na to, že tie úžernícke spoločnosti, nebankové subjekty alebo iné subjekty, ktoré požičiavajú tieto pôžičky, aby ich ďalej neposkytovali. Naozaj najväčší problém Slovenska je vo vykonateľnosti a vymožiteľnosti práva. Ak sa aj tieto hranice určia, my stále nemáme záruku toho, kto bude dozerať na to, či táto hranica sa rešpektuje, alebo nie. Dovolím si ešte na záver povedať, že v čase, keď sme v združení vlastne sledovali v odbornej verejnosti, ktorá sa venuje finančnému právu, aká má byť vlastne tá percentuálna miera, odkedy sa považuje úžera za úžeru, úroky za úžeru je tých 25 – 30 %. Takže obávam sa toho, pán kolega Beblavý, že túto hranicu treba výrazne znížiť. Ďakujem pekne.
Kadúc, Miroslav, poslanec NR SR (2013-02-14):
Ďakujem za slovo. Vážená pani predsedajúca, vážené panie poslankyne, páni poslanci, v prvom rade si neodpustím tú poznámku, že či má kultúru to, že ideme riešiť tak zásadnú vec pred poloprázdnou sálou. Podľa mňa toto s kultúrou politickou nemá absolútne nič spoločné. To tu prvýkrát a čakal by som od poslancov, ktorí s tým nesúhlasia, alebo od poslancov SMER-u, ktorí svoj názor neprezentovali, že ho prídu zdôvodniť a povedia, prečo tá obžaloba nie je správna. Ja ešte tu v tejto informácii poviem, že ja návrh nepodporím a svoje dôvody som prezentoval navrhovateľom. Myslím, že ich porozumeli. Takže ešte raz. Dovoľte mi, aby som vás informoval o výsledku prerokovania návrhu skupiny poslancov Národnej rady, ktorým Národná rada podáva na Ústavný súd Slovenskej republiky obžalobu na doc. JUDr. Ivana Gašparoviča, CSc., prezidenta Slovenskej republiky, za úmyselné porušenie ústavy, v Ústavnoprávnom výbore Národnej rady Slovenskej republiky. Predseda Národnej rady svojím rozhodnutím č. 363 z 21. januára 2013 v zmysle § 106 ods. 2 zákona o rokovacom poriadku pridelil predmetný návrh skupiny poslancov Národnej rady na prerokovanie a zaujatie stanoviska ústavnoprávnemu výboru a určil, aby ústavnoprávny výbor návrh skupiny poslancov prerokoval a zaujal k nemu stanovisko do začiatku rokovania schôdze Národnej rady o tomto návrhu. Uvedený návrh skupiny poslancov ústavnoprávny výbor prerokoval na 29. schôdzi výboru dňa 11. februára 2013 a nezaujal stanovisko z dôvodu, že predložený návrh uznesenia, t. j. schváliť návrh na obžalobu prezidenta, nezískal potrebný súhlas trojpätinovej väčšiny všetkých poslancov podľa čl. 84 ods. 4 ústavy v spojení s § 52 ods. 4 zákona o rokovacom poriadku. Predseda ústavnoprávneho výboru Róbert Madej zároveň určil mňa, aby som informoval o výsledku prerokovania uvedeného materiálu vo výbore. Pani predsedajúca, prosím, otvorte rozpravu pre tých, ktorí sú tu.
Laššáková, Jana, podpredsedníčka NR SR (2014-11-08):
Pán poslanec Chren.
Grendel, Gábor, podpredseda NR SR (2022-10-18):
Otváram rozpravu, do ktorej som dostal dve písomné prihlášky, a to od pána poslanca Erika Tomáša a od pána poslanca Miloša Svrčeka. V tomto poradí by mali vystúpiť v písomnej rozprave. Pána poslanca Tomáša však nevidím v rokovacej sále, takže zatiaľ stráca poradie, preto v rozprave teraz vystúpi pán poslanec Miloš Svrček.
Pellegrini, Peter, predseda NR SR (2023-12-19):
Prosím, prezentujme sa a hlasujeme. (Hlasovanie.) Prítomných 135, za 43, proti 70, zdržalo sa 21, nehlasoval 1. Tento návrh sme neschválili.
Gašpar, Tibor, poslanec NR SR (2024-02-08):
Teraz budeme hlasovať o bode 188 druhého pozmeňujúceho návrhu poslanca Galka.
Hrnčiar, Andrej, podpredseda NR SR (2017-03-30):
Pán poslanec Nemky.
Poliačik, Martin, poslanec NR SR (2014-11-08):
No treba povedať, že ako sa postupne posúva čas, tak aj zrejme kognitívne a mentálne kapacity niektorých členov parlamentu sa prudko znižujú. Ale skúsme sa stále venovať téme. Veľmi dobre si poukázal na to Zsolt, že tá mapa sa pomaličky kreslí, ja o tom budem hovoriť viacej aj vo svojom príspevku, ale zareagujem na to, čo si ty hovoril, že v momente, keď ten strach opadne z pár ľudí, tak sa môže začať tá skladačka, tá mozaika pomaly skladať, pomaly tie informácie do seba budú zapadať jedna do druhej. A preto som aj na začiatku hovoril, že myslím si, že SMER sa teraz bude báť naozaj každého nového dňa, lebo oni v zásade teraz nikdy nemôžu vedieť, že kedy sa tá mozaika vyskladá, kedy sa ten obraz scelí. A oni majú pred nami iba tú výhodu, že oni tú mapu už poznajú. A my len... (Reakcia z pléna.) Pán Kéry, dávajte si pozor na ústa, fakt si dávajte bacha na ústa.
M. Číž, podpredseda NR SR: (2009-02-05):
hodine otázok , ktorú jej uskutočnenie vo štvrtok ukladá zákon o rokovacom poriadku, takže túto hodinu otázok otváram. Chcem vám oznámiť, že poslanci písomne predložili do včera do 12.00 hodiny 34 otázok na predsedu vlády a na členov vlády 35 otázok. Overovatelia schôdze vyžrebovali ich poradie. Upozorňujem pánov poslancov, že na otázky poslancov, ktorí nie sú prítomní v rokovacej sále, sa neodpovedá. Dovoľte mi, aby som privítal predsedu vlády Roberta Fica a požiadal ho zároveň, aby oznámil, kto z členov vlády bude odpovedať na otázky za neprítomných členov vlády. Máte slovo, pán predseda.
Novotný, Viliam, poslanec NR SR (2014-06-24):
Vážený pán predseda, vážený pán spravodajca, vážené kolegyne, vážení kolegovia, dovoľte mi, aby som sa takisto vyjadril k prezidentom vrátenému zákonu o poskytovateľoch zdravotnej starostlivosti a hlavne k pripomienke pána prezidenta. Pripomienka pána prezidenta je pomerne jednoduchá. Pán prezident navrhuje, aby sa vypustila novelizovaná príloha č. 3 zákona o rozsahu zdravotnej starostlivosti z dôvodov, ktoré tu, myslím, že už moja predrečníka veľmi zoširoka vysvetlila, čo teda pán prezident napísal do odôvodnenia, prečo chce, aby táto novelizovaná príloha č. 3 zákona o rozsahu, bola vypustená, v praxi teda zostane platná tá príloha č. 3 zákona o rozsahu zdravotnej starostlivosti, ktorá je tam napísaná aj dnes a ktorá je súčasťou zákona o rozsahu zdravotnej starostlivosti. Takže na prvý pohľad možno veľmi jednoducho by sa dalo povedať, že sa nič také mimoriadne nedeje. No tak pánovi prezidentovi sa niečo na tejto prílohe č. 3 novelizovanej nepáčilo, no tak bude platiť tá staršia príloha č. 3. Ale ono sa deje, vážené dámy a páni, a chcel by som pochváliť Kanceláriu prezidenta Slovenskej republiky, musím ešte konštatovať, že zákon vrátil predchádzajúci prezident Slovenskej republiky pán Ivan Gašparovič 13. júna, teda ešte v posledných okamihoch platnosti jeho mandátu, ale čo je najdôležitejšie, keď ste vnímaví a rozumiete trošku problematike zdravotníckej legislatívy, pán predseda, rušia ma kolegovia tam v kúte, neviem sa sústrediť. (Zaznievanie gongu.)
Hrnčiar, Andrej, podpredseda NR SR (2017-04-07):
Končím možnosť nahlásiť sa s faktickými poznámkami. Dve faktické poznámky. Nech sa páči, pán poslanec Dostál.
Grendel, Gábor, podpredseda NR SR (2022-02-22):
Ako posledný s faktickou poznámkou pán poslanec Suja.
Žiga, Peter, podpredseda NR SR (2024-04-18):
Prezentujme sa a hlasujme o zákone ako o celku. (Hlasovanie.) 146 prítomných, 104 za, 4 proti, 38 sa zdržalo. (Potlesk.) Konštatujem, že sme schválili vládny návrh zákona 461 o sociálnom poistení . Evidujem ešte v rámci hlasovania procedurálne návrhy poslancov, šesť, pán poslanec Baláž s procedurálnym, nech sa páči.
Jurinová, Erika, podpredsedníčka NR SR (2015-06-25):
Ďakujem pekne, pán predsedajúci. Chcela by som podporiť myšlienku, ktorú pani poslankyňa Mezenská predniesla. Predexekučná alebo aj predsúdna výzva, takisto si myslím, že má svoje opodstatnenie. Aj keď som sa stretla s tým, že možnože tých výziev a neviem akých upozornení alebo tej korešpondencie medzi súdom a exekútormi, že je toľko, že sa to stratí. No, osobne si myslím, že aj napriek takýmto možno negatívnym poznámkam, má zmysel takouto predsúdnou alebo predexekučnou výzvou sa zaoberať. Aj keď to možno celkovo priamo nesúvisí s témou, ktorá je otvorená v zákone o rodine, má to vplyv na ochranu rodiny. Jednoznačne práve preto, že ide častokrát o rodičov alebo živiteľov rodín, ktorí sú zo sociálne slabších skupín, a je to naozaj ako preventívny prvok pred tým, aby sa ďalej zadlžovali. Dovoľte mi aj pár poznámok ešte krátko aspoň povedať, ešte k samotnému zákonu, čo ma veľmi oslovilo. Čítala som si článok, ktorý som našla na internete. Vo svojom vstupe, vo svojom príhovore som hovorila o dôležitosti vzdelávania sociálnoprávnych pracovníkov a uvedomila som si, že to je naozaj to najdôležitejšie, že potrebujeme naozaj mať kopu odborne zdatných ľudí, aby sme deťom neničili na dlhé desaťročia duše, ako sa to stalo v príbehu, ktorý dneska číta asi každý na internete. Ako strašné veci sa vedia udiať, ak sa zvolí princíp, ja neviem, že pracujeme s deťmi ako s nejakými číslami alebo s nejakým len cudzím predmetom, na ktorom nám nezáleží. Takže opäť... (Prerušenie vystúpenia časomerom.)
Hrnčiar, Andrej, podpredseda NR SR (2016-10-25):
Reakcia na faktické poznámky, pani poslankyňa Jurinová.